ᱪᱚᱸᱫᱽᱨᱚᱯᱩᱨ ᱦᱚᱱᱚᱛ

ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮᱭᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟ ᱴᱷᱟᱺᱭ ᱫᱚ ᱪᱚᱸᱫᱽᱨᱚᱯᱩᱨ ᱠᱟᱱ ᱜᱮᱭᱟ ᱾ ᱱᱤᱭᱟᱹ ᱦᱚᱱᱚᱛ ᱱᱟᱜᱽᱯᱩᱨ ᱠᱷᱚᱸᱰ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱦᱤᱝᱱᱟᱝᱜᱷᱟᱴ ᱾ ᱚᱛᱼᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱑᱑, ᱔᱔᱓ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮ ᱒,᱒᱐᱓,᱓᱐᱗ ᱡᱚᱱᱟ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

᱑᱙᱘᱑ ᱥᱮᱨᱢᱟ ᱢᱟᱬᱟᱝ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱛᱟᱹᱨ ᱦᱚᱱᱚᱛ ᱛᱟᱦᱮᱸ ᱠᱟᱱᱟ, ᱢᱮᱱ ᱠᱷᱟᱱ ᱜᱟᱰ ᱪᱤᱨᱚᱞᱚ ᱛᱟᱦᱥᱤᱞ ᱟᱨ ᱥᱤᱨᱚᱱᱪᱟ ᱛᱟᱦᱥᱤᱞ ᱜᱮᱫ ᱵᱮᱜᱟᱨ ᱠᱟᱛᱮ ᱡᱩᱫᱟᱹ ᱡᱩᱫᱟᱹ ᱦᱚᱱᱚᱛ ᱠᱚ ᱛᱮᱭᱟᱨ ᱠᱮᱫ ᱛᱮ ᱱᱤᱭᱟᱹ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱷᱚᱱ ᱫᱚ ᱞᱟᱛᱟᱨ ᱮᱱᱟ ᱾

ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱫᱚ ᱱᱚᱱᱰᱮᱱᱟᱜ ᱥᱩᱯᱟᱨ ᱛᱷᱟᱨᱢᱮᱞ ᱯᱟᱣᱟᱨ ᱥᱴᱮᱥᱚᱱ ᱟᱨ ᱣᱟᱨᱫᱷᱟ ᱵᱮᱰᱟ ᱨᱮᱭᱟᱜ ᱚᱥᱟᱨ ᱠᱚᱭᱞᱟ ᱠᱷᱟᱫᱟᱱ ᱨᱟᱠᱷᱟ ᱫᱚᱦᱚ ᱡᱟᱭᱜᱟ ᱵᱟᱠᱷᱨᱟ ᱛᱮ ᱱᱟᱢᱰᱟᱠ ᱜᱮᱭᱟ ᱾ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱨᱮ ᱟᱨᱦᱚᱸ ᱟᱹᱰᱤ ᱢᱟᱨᱟᱝ ᱪᱩᱱ ᱫᱷᱤᱨᱤ ᱨᱮᱭᱟᱜ ᱵᱷᱟᱱᱰᱟᱨ ᱢᱮᱱᱟᱜ ᱟᱠᱟᱫᱟ, ᱚᱠᱟ ᱫᱚ ᱥᱤᱢᱮᱱᱴ ᱵᱮᱱᱟᱣ ᱞᱟᱹᱫᱤᱜ ᱵᱮᱨᱮᱞ ᱡᱤᱱᱤᱥ ᱠᱟᱱ ᱾

ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱵᱟᱨᱼᱜᱮᱞᱼᱤᱨᱟᱹᱞ ᱜᱚᱴᱟᱝ ᱰᱮᱜᱽᱨᱟ ᱨᱟᱠᱷᱟ ᱫᱚᱦᱚ ᱡᱟᱭᱜᱟ ᱢᱩᱫᱽ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱦᱚᱸ ᱛᱟᱫᱚᱵᱟ ᱡᱟᱹᱛᱤᱭᱟᱹᱨᱤ ᱵᱟᱜᱽᱣᱟᱱ ᱢᱮᱱᱟᱜ ᱟᱠᱟᱫᱟ ᱾ ᱒᱐᱑᱕ ᱥᱮᱨᱢᱟ ᱨᱮᱭᱟᱜ ᱰᱮᱜᱽᱨᱟ ᱞᱮᱠᱷᱟ ᱡᱚᱠᱷᱟ ᱨᱮ ᱢᱚᱦᱟᱨᱟᱥᱴᱨᱚ ᱨᱮᱱ ᱑᱗᱐ ᱜᱚᱴᱟᱝ ᱰᱮᱜᱽᱨᱟ ᱠᱚ ᱢᱩᱫᱽ ᱨᱮ ᱑᱒᱐ ᱜᱚᱴᱟᱝ ᱰᱮᱜᱽᱨᱟ ᱜᱮ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱟᱠᱟᱫ ᱠᱚᱣᱟ ᱾

ᱠᱟᱹᱣᱰᱤ ᱟᱹᱨᱤ

ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱒,᱒᱐᱔,᱓᱐᱗ ᱡᱚᱱᱟ, ᱚᱠᱟ ᱫᱚ ᱜᱚᱴᱟ ᱢᱤᱨᱟᱥᱴᱨᱚ ᱨᱮᱭᱟᱜ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱑ᱹ᱙᱖% ᱦᱤᱸᱥ ᱠᱟᱱ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑᱙᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱣᱟᱨᱫᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱔.᱖᱓% ᱾ ᱪᱚᱸᱫᱽᱨᱚᱯᱩᱨ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱖᱑ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱐ᱹ᱐᱑% ᱾

ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱘᱓ᱹ᱖᱓% ᱦᱤᱸᱥ ᱦᱚᱲ ᱜᱮ ᱢᱟᱨᱟᱴᱷᱤ ᱯᱥᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ, ᱥᱟᱭ ᱠᱟᱲᱟ ᱘ᱹ᱖᱖% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱰᱼᱮᱫ ᱠᱟᱱᱟ, ᱥᱟᱭ ᱠᱟᱲᱟ ᱒.᱘᱕% ᱦᱤᱹᱥ ᱦᱚᱲ ᱫᱚ ᱛᱮᱞᱮᱜᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ, ᱥᱟᱭ ᱠᱟᱲᱟ ᱑.᱕᱙% ᱦᱤᱸᱥ ᱦᱚᱲ ᱜᱚᱱᱰᱤ ᱯᱟᱹᱨᱥᱤ ᱠᱚ ᱠᱟᱲᱟᱪᱟᱲᱼᱮᱫ ᱠᱟᱱᱟ,ᱥᱟᱭ ᱠᱟᱲᱟ ᱐.᱙᱘% ᱦᱤᱥ ᱦᱚᱲ ᱫᱚ ᱩᱲᱫᱩ ᱯᱟ.ᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ ᱟᱨ ᱥᱟᱨᱮᱡ ᱐ᱹ᱗᱘% ᱦᱤᱸᱥ ᱦᱚᱲ ᱫᱚ ᱵᱟᱝᱜᱽᱞᱟ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official Website of Chandrapur District
 Chandrapur Land Information 
 Chandrapur District Complaint Center 


ᱛᱷᱚᱠ:1981 establishments in Maharashtra
ᱛᱷᱚᱠ:ᱥᱤᱧᱚᱛ ᱨᱮ ᱠᱚᱭᱞᱟ ᱠᱷᱟᱫᱟᱱ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱱᱟᱜᱽᱯᱩᱨ ᱠᱷᱚᱸᱰ
ᱛᱷᱚᱠ:ᱵᱤᱫᱚᱨᱵᱷᱟ